Národná rada Slovenskej republiky

## **VII. volebné obdobie**

Číslo: CRD-563/2019

**1379a**

# **I n f o r m á c i a**

**o prerokovaní návrhu poslancov Národnej rady Slovenskej republiky Jaroslava BAŠKU, Dušana BUBLAVÉHO a Milana PANÁČKA na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov (tlač 1379) v druhom čítaní vo výboroch Národnej rady Slovenskej republiky**

**I.**

Národná rada Slovenskej republiky uznesením č. 1791 zo 14. mája 2019 pridelila návrh poslancov Národnej rady Slovenskej republiky Jaroslava BAŠKU, Dušana BUBLAVÉHO a Milana PANÁČKA na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov (**tlač 1379**) na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre verejnú správu a regionálny rozvoj.

Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh poslancov Národnej rady Slovenskej republiky Jaroslava BAŠKU, Dušana BUBLAVÉHO a Milana PANÁČKA na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov (**tlač 1379**) prerokovali a odporúčali schváliť:

* Ústavnoprávny výbor Národnej rady Slovenskej republiky uznesením č. 639 z 11. júna 2019
* Výbor Národnej rady Slovenskej republiky pre financie a rozpočet uznesením č. 421 z 13. júna 2019 a
* Výbor Národnej rady Slovenskej republiky pre verejnú správu a regionálny rozvoj uznesením č. 227 z 13. júna 2019.

Výbor Národnej rady Slovenskej republiky pre hospodárske záležitosti **neprijal k predmetnému návrhu zákona uznesenie**, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**IV.**

Z uznesení výborov Národnej rady Slovenskej republiky uvedených pod bodom III tejto informácie vyplývajú nasledovné pozmeňujúce a doplňujúce návrhy:

1. V bode 3 sa slová „Mení sa poznámka pod čiarou 1a), ktorá znie:“ nahrádzajú slovami „Poznámka pod čiarou k odkazu 1a znie:“.

Ide o legislatívno-technickú úpravu; text sa upravuje s ohľadom na zaužívanú legislatívnu techniku.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu**

1. Za bod 3 sa vkladá nový bod 4, ktorý znie:

„4. V § 3 ods. 2 sa slová „Ministerstvo výstavby a regionálneho rozvoja“ nahrádzajú

slovami „ Ministerstvo dopravy a výstavby“.“.

Nasledujúce body sa primerane prečíslujú

Ide o legislatívno-technickú úpravu; ustanovenie sa aktualizuje vo väzbe na kompetenciu v oblasti verejných prác podľa zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu**

**3.** V čl. II sa slová „1. júla“ nahrádzajú slovami „1. septembra“.

V tejto súvislosti sa zároveň v bode 7 § 23a vrátane nadpisu slová „1. júla“ nahrádzajú slovami „1. septembra“, slová „30. júna“ sa nahrádzajú slovami „31. augusta“ *(2x)* a slová „1. júlom“ sa nahrádzajú slovami „1. septembrom“.

Ide o legislatívno-technickú úpravu; s  ohľadom na priebeh legislatívneho procesu, zachovanie primeranej legisvakancie a dodržanie ústavných lehôt sa účinnosť zákona posúva na neskorší termín. S ohľadom na navrhovaný posun termínu účinnosti zákona sa nevyhnutne upravujú aj termíny v prechodnom ustanovení.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre verejnú správu**

**V.**

Návrh spoločnej správy, vrátane stanoviska gestorského výboru, prerokoval Výbor Národnej rady Slovenskej republiky pre hospodárske záležitosti na 84. schôdzi dňa 18. júna 2019. Spoločná správa, ani stanovisko gestorského výboru **neboli schválené**, keďže návrh stanoviska gestorského výboru (odporúča Národnej rade Slovenskej republiky predmetný návrh zákona schváliť) ani návrh spoločnej správy, nezískali súhlas potrebnej väčšiny.

Predsedníčka Výboru Národnej rady Slovenskej republiky zároveň určila za spoločného spravodajcu poslanca Národnej rady Slovenskej republiky **Maroša Kondróta,** ktorý predkladá predmetnú informáciu a bude navrhovať ďalší postup (§ 80 ods. 2 rokovacieho poriadku Národnej rady Slovenskej republiky).

Bratislava 18. júna 2019

Jana **K i š š o v á**, v.r.

predsedníčka Výboru NR SR

pre hospodárske záležitosti